techiaith/cofnodycynulliad_en-cy huggingface dataset:
English: I'm pleased the Minister mentioned the care sector. I want to turn to care homes now. It's a very real concern for me that more robust steps are not being taken to safeguard this sector, which of course is facing such a huge risk. The Minister will know that I'm of the view that the Government needs to have a plan to extend asymptomatic testing to include all care homes, whatever their size. The evidence is very strong on that. But we need to look at how we can close the door on the virus reaching care homes in the first place. I still have people in the care sector telling me that they're extremely concerned about people who are released from hospital after treatment into care homes, with the possibility, of course, of bringing the virus with them. There has been some tightening up on testing. It is shocking that there isn't automatic testing already for people who are released from hospitals, but we need more than that. Would the Minister agree with me that we need to put steps in place in order to ensure a barrier, or quarantine, if you like, between that area that could be at risk, namely the hospital, and the care home - perhaps providing seven days' quarantine for an individual before they go back to a care home, in a hospital green zone, or even in a hotel, in order to ensure that we close the door as firmly as possible on the risk that this virus could reach care homes, because we know what the dangers are when that happens?
Welsh: Dwi'n falch bod y Gweinidog wedi crybwyll y sector gofal yn fanna, a dwi am droi rŵan at gartrefi gofal. Mae'n bryder gwirioneddol gen i nad oes camau cryfach yn cael eu cymryd i warchod y sector yma, sydd wrth gwrs yn wynebu risg mor uchel. Mi fydd y Gweinidog yn gwybod fy mod i o'r farn bod angen i'r Llywodraeth gael cynllun i ymestyn profi asymptomatig i gynnwys pob cartref gofal, beth bynnag ei faint. Mae'r dystiolaeth yn gryf iawn ar hynny. Ond mae eisiau edrych ar sut i gau'r drws i'r feirws gyrraedd y cartrefi yn y lle cyntaf, dwi'n meddwl. Dwi'n dal i gael pobl yn dweud wrthyf i yn y sector gofal eu bod nhw'n hynod bryderus am bobl sy'n cael eu rhyddhau o'r ysbyty ar ôl triniaeth i gartref gofal, efo'r posibilrwydd, wrth gwrs, o ddod â'r feirws efo nhw. Mae yna dynhau ar y profi sy'n digwydd. Mae'n rhyfeddol nad oes yna brofi awtomatig o'r dechrau ar bobl oedd yn cael eu rhyddhau o ysbytai i gartref, ond mae eisiau mwy na hynny. Fyddai'r Gweinidog yn cytuno â fi fod angen rhoi camau mewn lle er mwyn sicrhau mur, cwarantin os liciwch chi, rhwng yr ardal honno a allai fod yn risg, sef ysbyty, a'r cartref gofal - o bosibl rhoi saith diwrnod o gwarantin i berson cyn mynd yn ôl i'r cartref gofal, mewn rhan werdd o ysbyty, mewn gwesty hyd yn oed, er mwyn gwneud yn siŵr ein bod ni'n cau'r drws gymaint ag y gallwn ni i'r risg o'r feirws yn cyrraedd cartref gofal, achos rydym ni'n gwybod yn iawn beth ydy'r peryglon unwaith mae hynny'n digwydd?
English: [ Inaudible ] COVID-19-related inflammatory disease, which affects children in the UK and, indeed, other parts of the world. Will the Minister give an assessment of the risk to children and young people in Wales, and update us on any action taken by the Welsh NHS? And could you also confirm that any evidence that emerges in respect of child-specific COVID-19 illness risks will be factored into the decision-making process in respect of school reopenings? And can you also comment on reports that, in England, the UK Government is recruiting unpaid volunteers, working alongside paid workers, to carry out COVID-19 tests? Do you agree with me and with the trade union Unison that this really takes the notion of volunteering way too far? So, will you be able to confirm on behalf of the Welsh Government that those contracted to carry out testing in Wales are properly trained, properly provided with protective equipment and that they are being properly paid whilst carrying out this work?
Welsh: [ Anhyglyw ] Clefydau llidiol yn ymwneud â COVID-19 sy'n effeithio ar blant yn y DU ac, yn wir, mewn rhannau eraill o'r byd. A wnaiff y Gweinidog asesu'r risg i blant a phobl ifanc yng Nghymru, a rhoi'r wybodaeth ddiweddaraf inni am unrhyw beth y mae GIG Cymru wedi ei wneud yn hynny o beth? Ac a wnewch chi hefyd gadarnhau y caiff unrhyw dystiolaeth sy'n dod i'r amlwg mewn cysylltiad â pheryglon iechyd COVID-19 sy'n benodol i blant ei chynnwys yn y broses o wneud penderfyniadau o ran ailagor ysgolion? Ac a wnewch chi hefyd roi sylwadau ar adroddiadau bod Llywodraeth y DU, yn Lloegr, yn recriwtio gwirfoddolwyr di-dâl, gan weithio ochr yn ochr â gweithwyr cyflogedig, i gynnal profion COVID-19? A ydych yn cytuno â mi a chyda'r undeb llafur Unsain bod hyn mewn gwirionedd yn mynd â'r syniad o wirfoddoli yn rhy bell? Felly, a wnewch chi gadarnhau ar ran Llywodraeth Cymru bod y rhai sydd o dan gontract i gynnal profion yng Nghymru yn cael eu hyfforddi'n briodol, y rhoddir y cyfarpar diogelu priodol iddyn nhw ac y cânt eu talu'n briodol wrth wneud y gwaith hwn?
English: Yesterday, an e-mail from the Welsh Government detailing the criteria for the extra £40 million for adult social care, announced on 14 April, advised that eligibility is limited to local authority commissioned care only. So, I therefore query why care homes with NHS or privately funded clients have been excluded. Now, because of this amended guidance, issued only by e-mail and not published, as has been mentioned, by the Welsh Government, one local authority has just this morning asked their nursing homes to clarify which of their PPE is used for social care and which is used for nursing purposes. I find that to be outrageous, Minister. And, during last week's Plenary, the First Minister denied my claim that local authorities knew nothing as yet about the £500 bonus for carers announced on 1 May, and how it would be distributed. I have had it confirmed very robustly this week that no criteria or guidance have been issued. So, when will this be the case, and when will this money actually reach the pockets of all our valuable social care workers? Diolch.
Welsh: Ddoe, dywedodd neges e-bost gan Lywodraeth Cymru a oedd yn nodi'r meini prawf ar gyfer y £40 miliwn ychwanegol ar gyfer gofal cymdeithasol i oedolion, a gyhoeddwyd ar 14 Ebrill, fod cymhwysedd yn gyfyngedig i ofal a gomisiynir gan awdurdod lleol yn unig. Felly, rwy'n cwestiynu pam mae cartrefi gofal gyda chleientiaid GIG neu gleientiaid a ariennir yn breifat wedi'u gwahardd. Nawr, oherwydd yr arweiniad diwygiedig hwn, a gyhoeddwyd drwy e-bost yn unig ac na chyhoeddwyd, fel y crybwyllwyd, gan Lywodraeth Cymru, mae un awdurdod lleol newydd ofyn i'w gartrefi nyrsio egluro pa rai o'u cyfarpar diogelu personol sy'n cael eu defnyddio ar gyfer gofal cymdeithasol a pha rai sy'n cael eu defnyddio at ddibenion nyrsio. Rwy'n credu bod hynny'n warthus, Gweinidog. Ac, yn ystod y cyfarfod llawn yr wythnos diwethaf, gwadodd y Prif Weinidog fy honiad nad oedd awdurdodau lleol yn gwybod dim eto am y bonws o £500 i ofalwyr a gyhoeddwyd ar 1 Mai, a sut y byddai'n cael ei ddosbarthu. Rwyf wedi cael cadarnhad pendant iawn yr wythnos hon nad oes unrhyw feini prawf nac arweiniad wedi'u cyhoeddi. Felly, pryd fydd hyn yn digwydd, a phryd y bydd yr arian hwn mewn gwirionedd yn cyrraedd pocedi ein holl weithwyr gofal cymdeithasol gwerthfawr? Diolch.
English: Minister, local government workers and national Government workers are clearly designated as key workers by the Welsh Government for the Government's testing programme. However, we have heard examples of workers within the Department for Work and Pensions in Wales being refused testing for COVID. There are reports that the DWP itself is telling its staff who are working here in Wales to go to Bristol to access testing. So, can the Minister confirm that he will ensure that key workers who need a COVID test can access that test here in Wales, including those here in Wales working for departments of Government that have yet to be devolved to this Senedd?
Welsh: Weinidog, rhestrir y gweithwyr llywodraeth leol a chenedlaethol yn glir fel gweithwyr allweddol gan Lywodraeth Cymru gogyfer polisi profi Llywodraeth Cymru. Serch hynny, rydym ni wedi clywed am enghreifftiau o weithwyr yr Adran Gwaith a Phensiynau yng Nghymru yn cael eu gwrthod rhag derbyn profion COVID. Mae yna adroddiadau bod y DWP ei hunan yn dweud wrth ei staff sydd yn gweithio yma yng Nghymru i fynd i Fryste i gael prawf. Felly, all y Gweinidog gadarnhau y bydd yn sicrhau bod gweithwyr allweddol sydd angen prawf COVID yn gallu cael un yma yng Nghymru, gan gynnwys y sawl yma yng Nghymru sy'n gweithio i adrannau Llywodraeth sydd heb eto gael eu datganoli i'r Senedd hon?
English: Well I won't draw up the invitation that the Member has given to get involved in the wider constitutional debate about which departments are and aren't devolved, but I'm aware of the issue at both the DWP and also the Driver and Vehicle Licensing Agency, and those issues are being addressed. If the Member still has people coming to him towards the end of this week who are saying the issue hasn't been resolved, then I'd ask him to write to me, because it's a matter, like I said, that I'm aware of and is being addressed with both the local health board and indeed Public Health Wales.
Welsh: Wel, wnaf i ddim ymateb i'r gwahoddiad y mae'r Aelod wedi'i roi i gymryd rhan yn y drafodaeth gyfansoddiadol ehangach ynghylch pa adrannau sydd wedi'u datganoli, ond rwy'n ymwybodol o'r mater yn yr Adran Gwaith a Phensiynau a hefyd yr Asiantaeth Trwyddedu Gyrwyr a Cherbydau, ac rydym yn mynd i'r afael â'r materion hynny. Os oes gan yr Aelod bobl yn dal i ddod ato tua diwedd yr wythnos hon sy'n dweud nad yw'r mater wedi cael ei ddatrys, yna byddwn yn gofyn iddo ysgrifennu ataf, oherwydd mae'n fater, fel y dywedais, yr wyf yn ymwybodol ohono ac mae yn cael ei drafod gyda'r bwrdd iechyd lleol ac yn wir Iechyd Cyhoeddus Cymru.
English: In my discussions with public health bodies, a figure of 3,000 staff has been identified to make the trace system work. The latest figures I've been given is that, for every one person who is identified with the virus during the tracing process, a further 20 to 30 people would need to be traced. You've said that staff doing that tracing will come primarily from local authorities. So can I ask, from what kinds of jobs should the staff doing this work be deployed? What training and expertise will they require, and who will design and deliver this training? And are you confident the staff can be found in sufficient number?
Welsh: Yn fy nhrafodaethau gyda chyrff iechyd cyhoeddus, mae 3,000 o staff wedi cael eu dynodi i wneud i'r system olrhain weithio. Y ffigurau diweddaraf a roddwyd i mi yw, ar gyfer pob un y canfyddir fod y feirws arno yn ystod y broses olrhain, y byddai angen olrhain rhwng 20 a 30 o bobl eraill. Rydych chi wedi dweud y bydd y staff sy'n olrhain yn dod o awdurdodau lleol yn bennaf. Felly a gaf i ofyn, o ba fath o swyddi y dylai'r staff sy'n gwneud y gwaith hwn gael eu rhyddhau? Pa hyfforddiant ac arbenigedd fydd eu hangen arnyn nhw, a phwy fydd yn cynllunio ac yn darparu'r hyfforddiant hwn? Ac a ydych chi'n ffyddiog y gellir dod o hyd i'r staff mewn niferoedd digonol?
English: Minister, could you tell me what testing is being done in Wales of prisoners before they're released back into the community, please?
Welsh: Gweinidog, a allech chi ddweud wrthyf pa brofion sy'n cael eu cynnal yng Nghymru ar garcharorion cyn eu rhyddhau'n ôl i'r gymuned, os gwelwch yn dda?
English: That would depend on the referrals made from the prison service. It's difficult, because when they're within the prison service, they're in a non-devolved service and then, if they're going to leave, they'll very quickly come into contact with, in the great majority of cases, devolved services, whether it's housing support or whether indeed it's social care needs that a number of people have. If you think about the prison in Usk, a lot of people there are actually quite old and they have a range of care and support needs. But the testing should be in accordance with our broader testing policy, whether people are unsymptomatic, and, of course, that goes for staff as well.
Welsh: Byddai hynny'n dibynnu ar yr atgyfeiriadau y mae'r gwasanaeth carchardai yn eu gwneud. Mae'n anodd, oherwydd pan fyddan nhw o fewn y gwasanaeth carchardai, maen nhw mewn gwasanaeth sydd heb ei ddatganoli ac yna, os ydyn nhw'n mynd i adael, byddan nhw'n dod i gysylltiad yn gyflym iawn â gwasanaethau datganoledig, yn y mwyafrif helaeth o achosion, boed yn gymorth tai neu yn wir anghenion gofal cymdeithasol, sydd gan nifer o bobl. Os ydych chi'n meddwl am y carchar ym Mrynbuga, mae llawer o bobl yno mewn gwirionedd yn eithaf hen ac mae ganddyn nhw amrywiaeth o anghenion gofal a chymorth. Ond dylai'r profion fod yn unol â'n polisi profion ehangach, pa un ai a oes gan bobl symptomau ai peidio, ac, wrth gwrs, mae hynny'n wir am staff hefyd.
English: Can I ask you, Minister, one of the issues that we went into before this pandemic was that on the agenda of many local health boards was the prospect of significant reorganisation of some of their services? Now obviously, because of this particular crisis, many health boards have frozen their plans and aren't progressing with them, understandably, but you may be aware that the Betsi Cadwaladr University Health Board is due to look at its vascular services - it was due to receive a paper at its health board meeting this week. I'm pleased that they have deferred consideration of that paper, because it was not published within sufficient time to meet the Government's requirements of the board - i.e. before seven days in advance of the meeting. But can you tell us: will you reassure the public that there will not be significant reorganisations of services done in the background while we're dealing with this crisis, in order that all of the energy of the health service can be focused absolutely on dealing with what is the major challenge at the moment, which is COVID-19?
Welsh: A gaf i ofyn i chi, Gweinidog, un o'r materion yr aethom i'r afael ag ef cyn y pandemig hwn oedd hwnnw a oedd ar agenda llawer o fyrddau iechyd lleol sef y posibilrwydd o ad-drefnu rhai o'u gwasanaethau'n sylweddol? Yn amlwg bellach, oherwydd yr argyfwng penodol hwn, mae llawer o fyrddau iechyd wedi gohirio eu cynlluniau ac nid ydynt yn bwrw ymlaen â nhw, a hynny'n ddealladwy, ond efallai eich bod yn ymwybodol bod Bwrdd Iechyd Prifysgol Betsi Cadwaladr i fod i ystyried ei wasanaethau fasgwlaidd - roedd i fod i gael papur yn ei gyfarfod bwrdd iechyd yr wythnos hon. Rwy'n falch ei fod wedi gohirio ystyried y papur hwnnw, gan na chafodd ei gyhoeddi o fewn digon o amser i gwrdd â gofynion y Llywodraeth ar gyfer y bwrdd - hynny yw, saith diwrnod cyn y cyfarfod. Ond a wnewch chi ddweud wrthym ni: a wnewch chi roi sicrwydd i'r cyhoedd na fydd unrhyw ad-drefnu sylweddol ar wasanaethau yn y cefndir wrth inni ymdrin â'r argyfwng hwn, fel y gall y gwasanaeth iechyd ganolbwyntio ei holl egni yn llwyr ar ymdrin â'r hyn yw'r brif her ar hyn o bryd, sef COVID-19?
English: Research published this week from the Office for National Statistics shows that people living in poverty are more susceptible to catching COVID-19, no doubt for a variety of reasons relating to poor housing and the likelihood of them being in jobs where social distancing is not possible. People living in poverty are also more likely to have medical conditions that make the virus more severe. Now, I represent an area where poverty is particularly rife, so these numbers were really sobering. Minister, none of the factors that have led to this poverty were inevitable; they're the product of political choices of Governments that have condemned some sections of society to an increased risk. If poverty were treated with the seriousness of a national security threat, it would not have been allowed to proliferate. But it does undermine our biosecurity, so I'd ask you, Minister, what assessment you make of this link between poverty and the deaths from the virus, and what steps the Government will take to counter this scourge of poverty that's risen over the past 20 years? What measures will you take to reduce the R rate in poorer areas?
Welsh: Mae ymchwil a gyhoeddwyd yr wythnos hon gan y Swyddfa Ystadegau Gwladol yn dangos bod pobl sy'n byw mewn tlodi yn fwy tueddol o ddal COVID-19, yn ddi-os am amryw o resymau'n ymwneud â thai gwael a'r tebygrwydd y byddan nhw mewn swyddi lle nad yw cadw pellter cymdeithasol yn bosib. Mae pobl sy'n byw mewn tlodi hefyd yn fwy tebygol o gael cyflyrau meddygol sy'n gwneud y feirws yn fwy difrifol. Nawr, rwy'n cynrychioli ardal lle mae tlodi yn arbennig o rhemp, felly roedd y niferoedd hyn yn sobreiddiol iawn. Gweinidog, nid oedd yr un o'r ffactorau sydd wedi arwain at y tlodi hwn yn anochel; maen nhw'n gynnyrch dewisiadau gwleidyddol llywodraethau sydd wedi condemnio rhai carfannau o gymdeithas i fwy o risg. Pe cai tlodi ei drin gyda difrifoldeb bygythiad diogelwch cenedlaethol, ni fyddid wedi caniatáu iddo ymledu. Ond mae yn tanseilio ein bioddiogelwch, felly gofynnwn i chi, Gweinidog, beth yw eich asesiad o'r cysylltiad hwn rhwng tlodi a'r marwolaethau yn sgil y feirws, a beth fydd y Llywodraeth yn ei wneud i wrthweithio'r pla hwn o dlodi sydd wedi codi dros yr 20 mlynedd diwethaf? Beth fyddwch chi'n ei wneud i leihau'r gyfradd R mewn ardaloedd tlotach?
English: Minister, earlier this week, BBC One Wales aired the programme Critical: Coronavirus in Intensive Care. It was filmed by staff themselves in the Royal Gwent Hospital in my constituency showing them working together in extreme circumstances with dedication, kindness and humour, expertly caring for patients with compassion. The struggles and challenges were there for all to see: working long shifts in full PPE, not being able to see facial expressions of those you're working with and seeing so many people not able to pull through. It's difficult to watch, but the camaraderie and spirit shown by the incredible NHS staff is nothing short of amazing and we owe them our deepest gratitude. The staff are under no illusions in these difficult times that it will end anytime soon. While in the Royal Gwent Hospital and Aneurin Bevan University Health Board more generally, the numbers on ICU are back within their normal capacity, the concern over any further waves is most certainly there. What support and guidance can the Welsh Government give for those who've been at the front line of this pandemic for over three months to ensure that they have time to recover and are prepared for whatever comes next? And what assessments have you made of the needs of the workforce over the coming weeks and months ahead? And how can workforce planning reflect this?
Welsh: Gweinidog, yn gynharach yr wythnos hon, fe wnaeth BBC One Wales ddarlledu'r rhaglen Critical: Coronavirus in Intensive Care. Fe'i ffilmiwyd gan y staff eu hunain yn Ysbyty Brenhinol Gwent yn fy etholaeth i gan eu dangos yn gweithio gyda'i gilydd mewn amgylchiadau eithafol gydag ymroddiad, caredigrwydd a hiwmor, gan ofalu'n fedrus am gleifion â thosturi. Roedd y brwydrau a'r heriau yno i bawb eu gweld: gweithio sifftiau hir mewn PPE llawn, methu â gweld mynegiant wyneb y rhai yr ydych chi'n gweithio gyda nhw a gweld cymaint o bobl nad ydyn nhw'n gallu gwella. Mae'n anodd ei wylio, ond mae'r cyfeillgarwch a'r ysbryd a ddangoswyd gan staff anhygoel y GIG yn gwbl ryfeddol ac rydym yn ddiolchgar iawn iddyn nhw. Nid yw'r staff dan unrhyw gamargraff yn y cyfnod anodd hwn y bydd yn dod i ben yn fuan. Tra bo'r niferoedd ar unedau gofal dwys yn ôl o fewn eu capasiti arferol yn Ysbyty Brenhinol Gwent a Bwrdd Iechyd Prifysgol Aneurin Bevan yn fwy cyffredinol, yn sicr ceir pryder ynghylch unrhyw gynnydd pellach mewn achosion yno. Pa gymorth ac arweiniad y gall Llywodraeth Cymru eu rhoi i'r rheini sydd wedi bod yn rheng flaen y pandemig hwn am dros dri mis i sicrhau bod ganddyn nhw amser i adfer a'u bod yn barod am beth bynnag a ddaw nesaf? A pha asesiadau ydych chi wedi'u gwneud o anghenion y gweithlu dros yr wythnosau a'r misoedd nesaf? A sut y gall cynllunio'r gweithlu adlewyrchu hyn?
English: What additional support can you offer scientists at Bangor University who are carrying out research into levels of the virus in the sewerage network? Although it isn't infectious at that point, this approach can be used to measure how much COVID-19 exists within a city or a town environment. And do you agree that this approach and this research in measuring COVID levels could be very useful in monitoring the spread of the virus at a local level, thereby assisting in creating a local response as circumstances change?
Welsh: Pa gefnogaeth ychwanegol fedrwch chi ei chynnig i wyddonwyr ym Mhrifysgol Bangor sy'n ymchwilio i lefelau o'r feirws yn y rhwydwaith carthffosiaeth? Er nad ydy'r feirws yn heintus ar y pwynt hwnnw, mae modd defnyddio'r dull yma i fesur faint o'r COVID-19 sydd mewn dinas neu dref gyfan. Ac ydych chi'n cytuno y gall yr ymchwil a'r dull yma o fesur lefelau COVID fod yn ddefnyddiol iawn ar gyfer monitro lledaeniad y feirws ar lefel leol, ac felly helpu i greu ymateb lleol wrth i amgylchiadau newid?
English: Yes, which is why I highlighted it in my press conference yesterday. I made specific mention of the research that scientists at Bangor University are leading on. And whilst we don't necessarily like to think about what happens with our sewerage every day of the week, it is a really interesting and useful way to find out - and potentially at a much earlier stage, as you mention - what is happening within each local community, within each local system, both to give an early warning of where coronavirus is on the rise, but also to give us a better idea, crucially as well, of if there's been a sustained fall-off as well. So, you wouldn't normally get excited about testing sewerage, but this is a really crucial area of research for us, and if we're able to understand it at scale, then it can be really useful, not just in Wales, but across the UK, and I'm very proud of the work that Bangor scientists are doing with Welsh Water and the United Utilities.
Welsh: Ydw, a dyna pam y tynnais sylw ato yn fy nghynhadledd i'r wasg ddoe. Rwyf wedi sôn yn benodol am yr ymchwil y mae gwyddonwyr ym Mhrifysgol Bangor yn ei harwain. Ac er nad ydym o reidrwydd yn hoffi meddwl am beth sy'n digwydd gyda'n carthffosiaeth bob dydd o'r wythnos, mae'n ffordd ddiddorol a defnyddiol iawn o gael gwybod - ac o bosibl ar gam cynharach o lawer, fel y sonioch chi - beth sy'n digwydd ym mhob cymuned leol, ym mhob system leol, i roi rhybudd cynnar o le mae coronafeirws ar gynnydd, ond hefyd i roi gwell syniad i ni, yn hanfodol hefyd, a oes yna ostyngiad cyson wedi bod hefyd. Felly, ni fyddech fel rheol yn cyffroi am gynnal profion ar garthffosiaeth, ond mae hwn yn faes ymchwil hollbwysig i ni, ac os gallwn ni ei ddeall ar raddfa fwy, yna gall fod yn ddefnyddiol iawn, nid yn unig yng Nghymru, ond ledled y DU, ac rwy'n falch iawn o'r gwaith y mae'r gwyddonwyr hynny ym Mangor yn ei wneud gyda Dŵr Cymru ac United Utilities.